Diari Oficial de la Generalitat Valenciana


Sumari del DOGV 3689, del 16-02-2000 (2000/603)

RESOLUCIÓ de 25 de gener de 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació de l'addenda nº 1 al conveni marc subscrit l'1 de desembre de 1992, entre la Conselleria d'Obres Públiques, Urbanisme i Transports i l'Institut Valencià d'Habitatge, SA, pel qual se li atribueix la gestió i realització de determinades actuacions promogudes per la Generalitat Valenciana en l'àmbit de l'àrea de rehabilitació urbana del centre històric de València.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3689

Data del DOGV
:   16-02-2000

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2000/603


Data del document
:   25-01-2000

Organisme emissor
:   Presidència de la Generalitat

Tipus de document
:   Resolució

Descriptors 

:   * València
    * protecció del patrimoni
    * patrimoni arquitectònic
    * cooperació administrativa

RESOLUCIÓ de 25 de gener de 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació de l'addenda nº 1 al conveni marc subscrit l'1 de desembre de 1992, entre la Conselleria d'Obres Públiques, Urbanisme i Transports i l'Institut Valencià d'Habitatge, SA, pel qual se li atribueix la gestió i realització de determinades actuacions promogudes per la Generalitat Valenciana en l'àmbit de l'àrea de rehabilitació urbana del centre històric de València. [2000/X603]
  
Subscrita, després de la tramitació prèvia reglamentària, entre la Generalitat Valenciana, a través de la Conselleria d'Obres Públiques, Urbanisme i Transports i l'Institut Valencià d'Habitatge, SA, el 16 de desembre de 1999, l'addenda nº 1 al conveni marc subscrit l'1 de desembre de 1992 entre la Conselleria d'Obres Públiques, Urbanisme i Transports i l'Institut Valencià d'Habitatge, SA, pel qual se li atribueix la gestió i realització de determinades actuacions promogudes per la Generalitat Valenciana en l'àmbit de l'àrea de rehabilitació urbana del centre històric de València, i en compliment del que estableix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentada Addenda, que ha quedat inscrita en el Registre de Convenis amb el número 0005/2000, i que figura com a annex d'aquesta resolució.
  
València, 25 de gener de 2000.- La subsecretària del Secretariat del Govern i Relacions amb les Corts.
  
Addenda núm. 1 al conveni marc subscrit l'1 de desembre de 1992, entre la Conselleria d'Obres Públiques, Urbanisme i Transports i l'Institut Valencià d'Habitatge, SA, pel qual se li atribueix la gestió i realització de determinades actuacions promogudes per la Generalitat Valenciana en l'àmbit de l'àrea de rehabilitació urbana del centre històric de València.
  
València, 16 de desembre de 1999
  
Reunits:
  
D'una banda, el senyor. José Ramón García Antón, conseller d'Obres Públiques, Urbanisme i Transports, intervé en virtut de les competències que li atribueix el Decret 85/1999, de 30 de juliol, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports, i degudament autoritzat per a la signatura en virtut de l'acord adoptat el dia 15 de desembre de 1999, pel Consell de la Generalitat Valenciana.
  
I d'altra, el senyor. Juan Antonio Crehuet Marín, gerent de l'Institut Valencià d'Habitatge, SA, amb domicili social a València, carrer en Bou, núm. 9 i 11, càrrec per al qual fou nomenat per acord del consell d'administració de 26 de juny de 1998.
  
Les parts es reconeixen capacitat legal suficient per a obligar-se, compareixen en la representació que respectivament exerceixen, i
  
Exposen:
  
Que, amb data 21 d'abril de 1998, la Generalitat Valenciana i l'Ajuntament de València subscrigueren un conveni marc, amb un termini de vigència de cinc anys, amb la finalitat de millorar la col·laboració de les dues administracions en la rehabilitació del centre històric de València, i es fixa, entre altres, el compromís de la Generalitat Valenciana de gestionar, o bé directament o bé a través de les seues empreses públiques, o per mitjà d'incentius a la gestió indirecta, les actuacions integrades següents:
  
Barri del Carme: Unitat d'execució núm. 5 i 21 i les unitats d'actuació núm. 6, 7, 8, 10 i 22 delimitades amb caràcter indicatiu en el Pla Especial de Protecció i Reforma Interior del Barri del Carme.
  
Barri dels Velluters: Unitats d'execució núm. 0; 2RA; 2RB; 2RC, 2RD, 15R; i 6.
  
La Generalitat Valenciana i l'Ajuntament de València ja havien subscrit, el 16 de juny de 1992, un conveni d'intervenció en el centre històric de València, en virtut del qual aquella assumia una sèrie de compromisos consistents tant en actuacions de caràcter indirecte (ajudes i subvencions a agents privats que intervenen en el procés de rehabilitació), com directe (intervenció en adequació i reurbanització d'espais públics, de construcció i rehabilitació d'edificis i en restauració del patrimoni monumental).
  
Amb l'objecte de concretar les proposicions i condicions en què haurien de portar-se a terme aquelles actuacions, amb data 23 de novembre de 1992, el ple del Consell autoritzà la subscripció del conveni marc entre la Conselleria d'Obres Públiques, Urbanisme i Transports i l'Institut Valencià d'Habitatge, SA, pel qual s'atribuïa a aquest la gestió i realització de determinades actuacions promogudes per la Generalitat Valenciana en l'àmbit de l'àrea de rehabilitació urbana del centre històric de València.
  
Aquest conveni fou subscrit l'1 de desembre de 1992 per les dues parts, amb una duració de sis anys i un pressupost inicial de sis mil dos-cents seixanta-quatre milions tres-centes seixanta-set mil set-centes trenta-dues pessetes (8.015.645.439 PTA.)
  
En data 6 de febrer de 1995, el Consell de la Generalitat Valenciana acordà la modificació del conveni marc subscrit amb el IVH, SA, en consideració al fet que, no obstant l'extens objecte del conveni, en el moment de la signatura d'aquest tan sols es quantificaren, amb una assignació financera específica, els treballs que recull la clàusula cinquena de l'esmentat conveni.
  
Així, aquesta modificació es concretava en els termes següents:
  
Primer
  
Interpretar el contingut de l'apartat k) de la clàusula primera del conveni marc entre la Conselleria d'Obres Públiques, Urbanisme i Transports i l'Institut Valencià d'Habitatge, SA, pel qual s'atribueix a aquest la gestió i realització de determinades actuacions promogudes per la Generalitat Valenciana en l'àmbit de l'àrea de rehabilitació urbana del centre històric de València, aprovat pel Govern Valencià el 23 de novembre de 1992, en el sentit que els treballs compresos en aquest apartat podran ser tots els altres no inclosos en els apartats precedents d'aquesta clàusula, entre els quals han d'entendre's inclosos aquells que contribuïsquen de manera directa o indirecta a la divulgació del centre històric de la ciutat i l'operació rehabilitadora que sobre aquest porta a terme la Generalitat Valenciana, i estimular la incorporació del major nombre d'agents públics i privats amb l'objectiu de rehabilitació integral d'aquell.
  
Segon
  
Modificar la clàusula cinquena del conveni marc de referència, que queda redactada de la manera següent:
  
"Cinquena. Pressupost del conveni.
  
El pressupost inicial estimat de les actuacions que s'encarreguen per mitjà d'aquest conveni puja a la quantitat de 6.873.833.811 PTA (sis mil dos-cents seixanta-quatre milions tres-centes seixanta-set mil set-centes trenta-dues pessetes), sense perjudici de les modificacions que posteriorment és necessari introduir d'acord amb el cost real dels treballs i les disponibilitats pressupostàries.
  
El pressupost anterior estimat correspon a les actuacions següents:
  
Proposta de catàleg d'edificis a excloure total o parcialment de les ajudes regulades pel Decret 158/1992: 09.858.048 PTA (IVA inclòs).
  
Proposta de pla d'actuació i esquema estructurant: 89.180.448 PTA (IVA inclòs).
  
Treballs d'assistència tècnica de suport a l'oficina RIVA: 0.456.364.534 PTA (IVA inclòs).
  
Reurbanització d'espais públics: 1.980.857.883 PTA (IVA inclòs)
  
Adquisició i rehabilitació, si escau, d'habitatges amb destinació a reallotjament: 415.325.156 PTA (IVA inclòs)
  
Treballs dels compresos en l'apartat i) de la clàusula primera d'aquest conveni marc: 87.514.046 PTA (IVA inclòs)
  
Treballs de divulgació del centre històric de València i l'operació rehabilitadora que promou la Generalitat Valenciana i que contribuïsquen a la participació d'altres agents públics i privats en l'objecte de rehabilitació integral: 30.370.441 PTA (IVA inclòs)
  
Despeses de gestió de l'Institut Valencià d'Habitatge, SA, i l'IVA corresponent, de totes les actuacions anteriors, excepte els corresponents als punts 3, 6, i 7 als quals aquest institut renuncia expressament.
  
Tercer
  
Afegir a l'apartat segon de la clàusula setena del conveni marc, els dos nous subapartats, següents:
  
VI. Estudis, guies, informes, catàlegs i semblants de caràcter tècnic o divulgatiu:
  
1. Cada encàrrec específic establirà els percentatges màxims a què podran arribar els diferents abonaments parcials.
  
VII. Treballs de difusió sobre el centre històric de València i l'actuació rehabilitadora de la Generalitat Valenciana.
  
1.1. Cada encàrrec específic establirà els percentatges màxims a què podran arribar els diferents abonaments parcials.
  
Quart
  
Interpretar el contingut del paràgraf tercer de l'apartat primer de la clàusula novena del repetit conveni marc, en el sentit que la representació de la Conselleria d'Obres Públiques, Urbanisme i Transports de la Generalitat Valenciana en l'acte d'obertura de les propostes dels licitadors que concórreguen a les contractacions parcials de treballs derivats d'aquest conveni, que porte a terme l'Institut Valencià d'Habitatge SA, correspondrà al gerent de l'oficina RIVA Ciutat Vella o persona que delegue, el qual signarà conjuntament amb l'esmentat institut, l'acta d'obertura de pliques.
  
A pesar de l'autorització de modificació acordada pel Consell, les parts signants no subscrigueren cap addenda, encara que tàcitament s'assumiren les noves condicions; per la qual cosa hem d'interpretar que, amb la tramitació d'aquest conveni refós es formalitza documentalment per les parts signants l'esmentat acord del Consell de 6 de febrer de 1995.
  
Per una altra banda, i a l'empara de la clàusula setena del conveni d'1 de desembre de 1992, que atribueix a la Conselleria d'Obres Públiques, Urbanisme i Transports la competència per reajustar anualitats quan es produïsquen desajustaments entre aquestes i les necessitats reals, s'han realitzat successius reajustaments, i s'aprovà per Resolució de 9 de desembre de 1998 d'aquesta Conselleria l'últim reajustament amb un import de 0.523.035.592 PTA, corresponent a les actuacions pendents d'executar després de finalitzada la vigència del conveni, i que es distribueix entre les anualitats de 1999 i 2000.
  
Així mateix, s'han tramitat diverses liquidacions d'obres, el cost de les quals ha resultat inferior al previst inicialment, fet que ha significat una disminució del preu del conveni de 317.237.061 PTA, i l'import total d'aquest és actualment de 3.816.263.631 PTA.
  
D'una altra banda, els compromisos assumits per la Generalitat Valenciana recollits en l'esmentat conveni marc de 21 d'abril de 1998, i la complexitat de l'actuació que l'administració autonòmica impulsa per a la rehabilitació integral del centre històric de València, conseqüència en part de les peculiaritats urbanístiques i socials que hi concorren, han derivat en la Resolució del conseller d'Obres Públiques, Urbanisme i Transports, de 30 de desembre de 1998, dictada en virtut de la facultat que expressament li atribueix la clàusula sisena del conveni marc vigent, per la qual acorda prorrogar aquest per un termini de dos anys.
  
Després d'aprovada aquesta pròrroga, es fa necessari revisar, en consideració a l'experiència obtinguda durant els sis anys de vigència, alguna de les determinacions contingudes en aquest amb el fi d'adaptar-les a les necessitats reals sorgides en l'ordre econòmic que el normal desenvolupament de les actuacions exigeix, alhora que s'aconsella la formulació d'un text únic en què es regularitze, s'aclarisca i s'harmonitze la totalitat de la documentació produïda en aquest expedient, que ha ocasionat una dispersió dels acords reguladors de les intervencions en el centre històric de València que no ha beneficiat en res el principi de seguretat jurídica, i ha contribuït, a més a més, a restar eficàcia a l'actuació promoguda per la Generalitat Valenciana.
  
Tal revisió, amb l'aprovació d'aquesta addenda, a més d'incorporar-hi la totalitat d'acords i resolucions emeses, implica, en primer lloc, un ajustament intern que permeta incrementar la dotació econòmica prevista en la modificació de 6 de febrer de 1995, per als treballs compresos en l'apartat i) de la clàusula primera del referit conveni marc (elaboració d'estudis, guies, catàlegs, etc.), per als treballs de divulgació del centre històric de València, per a una part de l'assistència tècnica de suport a l'oficina RIVA i per a l'adquisició i rehabilitació d'habitatges per al reallotjament; i es reassignen per a aquestes finalitats fons inicialment destinats a actuacions de reurbanització, a l'elaboració del catàleg d'edificis i a la proposta del pla d'actuació i esquema estructurant.
  
En segon lloc, el compliment dels compromisos assumits en el conveni de 21 d'abril de 1998, quant a la intervenció al barri de Velluters de València, comporten la necessitat que la Conselleria d'Obres Públiques, Urbanisme i Transports adquirisca a través de l'Institut Valencià d'Habitatge, SA, el sòl comprés en les unitats d'execució UE-0; UE-2RA; UE-2RB; UE-2RC; UE-2RD; UE-6 i UE-15R, necessitat que, unida a la de cobrir la resta de les despeses d'assistència tècnica de suport a l'oficina RIVA, significa un increment de l'import total del conveni marc que es xifra en mil vuit-cents setanta-dos milions set-centes vint-i-set mil tres-centes quaranta-set pessetes (3.122.815.393 PTA). Cal destacar que el 1995 la Generalitat Valenciana, a través de la Conselleria d'Obres Públiques, Urbanisme i Transports (oficina RIVA), presentà davant la Unió Europea un programa especial d'intervenció per al barri de Velluters, programa que fou aprovat al seu dia i inclòs en la Iniciativa Comunitària Urban Espanya. Fet que significa que la Generalitat Valenciana rebrà de la Unió Europea la quantitat de mil sis-cents vuitanta-dos milions de pessetes (6.501.917.488 PTA) després d'acabades les actuacions al barri de Velluters de València.
  
Així, les modificacions al conveni marc de referència que s'introdueixen en aquesta addenda, que es refonen amb aquest, són les següents:
  
S'inclou en l'objecte del conveni, com a apartat k) de la clàusula primera, l'adquisició de sòl urbanitzat. L'antic apartat k) passa a ser el nou apartat l), i s'introdueix una interpretació del contingut.
  
El pressupost del conveni, amb el desglossament estimat d'actuacions i imports, previst en la clàusula cinquena.
  
El termini de vigència del conveni establit en la clàusula sisena.
  
S'introdueix l'apartat 7 en la clàusula setena, 7. 2, en el punt III.
  
En la clàusula setena, apartat 2, s'incorporen els subapartats VI, VII, VIII.
  
La taula de la clàusula setena es modifica, i es distribueix en anualitats l'increment del finançament corresponent a aquesta addenda.
  
S'afegeix el criteri interpretatiu del paràgraf tercer de l'apartat primer de la clàusula novena.
  
S'han modificat les referències a la normativa que ha sigut derogada.
  
Per tot això, en virtut de la representació que exerceixen els dos compareixents,
  
ACORDEN
  
Primer. Objecte de l'addenda
  
L'objecte d'aquesta addenda és introduir en el conveni marc vigent les modificacions que es concreten en l'últim paràgraf de l'exposició precedent, i es refonen en un sol text actualitzat d'aquest conveni per a facilitar-ne l'execució.
  
Segon. Text refós
  
Les parts contractants acorden el text refós següent del conveni marc:
  
"Primera. Objecte del conveni
  
Constitueix l'objecte d'aquest conveni marc la realització amb caràcter genèric, per l'Institut Valencià d'Habitatge SA, i d'acord amb les condicions que determina aquest document, dels treballs que es descriuen a continuació, en l'àmbit territorial de l'àrea de rehabilitació urbana de Ciutat Vella de València:
  
La intervenció en les unitats d'actuació corresponents als barris del Carme i de Velluters atribuïdes a la Generalitat Valenciana en el conveni subscrit amb l'Ajuntament de València, amb les modificacions i ampliacions que pogueren introduir-se. Així com en aquelles altres que la Generalitat Valenciana poguera prendre al seu càrrec en un futur en aquests barris i la resta que integren Ciutat Vella en l'execució dels corresponents Plans Especials de Protecció i Reforma Interior (en avant PEPRI).
  
Aquesta intervenció inclourà la redacció dels projectes, que hauran de desenvolupar i executar les determinacions contingudes en els PEPRI, o les que es pogueren fixar com a conseqüència dels objectius de rehabilitació integral del centre històric de València, contingudes en el conveni subscrit amb l'Ajuntament de València.
  
La intervenció inclourà també l'elaboració dels estudis previs necessaris per a la redacció dels projectes i els tendents a determinar les adaptacions o modificacions puntuals a realitzar, si és procedent, en els esmentats documents de planejament; tant en ordre als sistemes de gestió que permeten l'execució pública de les unitats d'actuació descrites, com en el supòsit que el desenvolupament, d'aquestes haguera d'implicar una alteració d'aquests PEPRI.
  
L'elaboració dels projectes d'expropiació necessaris que se'ls encomanen en els casos d'actuacions puntuals d'urbanització, construcció o rehabilitació d'edificis, quan resulten procedents, amb els criteris de valoració i altres determinacions contingudes en la normativa urbanística aplicable.
  
La reurbanització, requalificació i adequació dels espais públics, l'execució de la qual ha sigut assumida per la Generalitat Valenciana a través del conveni subscrit amb l'ajuntament, com també la d'aquells altres espais l'execució dels quals poguera assumir-se en un futur. Sempre d'acord amb les guies tècniques relatives a criteris funcionals, formals i de materials que amb aquest sentit redactarà la Conselleria d'Obres Públiques, Urbanisme i Transports.
  
L'execució, d'acord amb el plantejament vigent, d'actuacions puntuals disperses de nova construcció i rehabilitació, que se li encarreguen sobre sòl o edificis que, amb aquesta finalitat, cedirà l'Ajuntament de València a la Generalitat Valenciana, prèvia expropiació d'aquests per aquell, en aplicació de les determinacions contingudes en la normativa urbanística aplicable .
  
L'execució de totes les altres obres que se li encomanen, de primer establiment, reforma, reparació, conservació, manteniment i rehabilitació, referides a habitatges, locals i annexos, edificacions i instal·lacions en general, obres d'urbanització, etc., fins i tot la redacció dels projectes i direcció d'obres que guarden relació amb les anteriors; atenent especialment a la construcció, adquisició i rehabilitació, si escau, d'habitatge amb destinació al reallotjament transitori de veïns procedents d'unitats d'actuació la gestió de la qual corresponga a la Generalitat Valenciana i comporte el desallotjament d'ocupants.
  
L'elaboració d'una proposta de catàleg d'edificis susceptibles d'exclusió total o parcial de les ajudes qualificades per a actuacions de rehabilitació, en consideració als criteris definits en la disposició addicional primera del Decret 158/1992, de 14 de setembre, i a les directrius dictades per la Conselleria d'Obres Públiques, Urbanisme i Transports.
  
Aquesta proposta de catàleg haurà de portar-se a terme agrupant els edificis per raó del barri en el qual es troben ubicats.
  
La realització dels treballs necessaris per a la formulació d'una proposta de pla d'actuació que reculla tots els PEPRI dels distints barris de Ciutat Vella i les intervencions que es realitzaran a l'empara del conveni subscrit amb l'ajuntament, i procurar-ne la coordinació i coherència.
  
Aquest pla haurà de contenir un esquema estructurant del centre històric en el qual es fixen determinacions per a la necessària vertebració de tots els barris que componen Ciutat Vella entre si i amb la resta de la ciutat, i definir les infraestructures urbanes, equipaments, activitats, recorreguts de vianants i espais públics i accessibilitat a Ciutat Vella. Aquesta proposta contindrà un índex de solucions concretes als problemes de regulació del trànsit rodat, transport públic i aparcament per a residents i visitants, amb els oportuns estudis tècnics previs i amb un grau suficient de desenvolupament de les distintes alternatives, l'impacte, l'avaluació i l'esquema de decisions a adoptar per les distintes administracions públiques.
  
La redacció dels estudis i avantprojectes d'ordenació i disseny urbà que en l'àmbit territorial de Ciutat Vella, li encomane la Generalitat Valenciana.
  
L'elaboració d'estudis, guies, catàlegs, projectes, plans, informes tècnics o divulgatius, publicacions i tots els altres documents i treballs de caràcter previ, simultani o posterior que resulten necessaris per imperatiu legal, per virtut de la normativa urbanística d'aplicació o per decisió expressa de la Conselleria d'Obres Públiques, Urbanisme i Transports, en relació amb la intervenció d'aquesta en l'àrea de rehabilitació urbana de Ciutat Vella.
  
La realització de treballs d'assistència tècnica que comprendran treballs de gestió, col·laboració i suport material a la labor rehabilitadora de la Generalitat Valenciana en l'àmbit de l'àrea de rehabilitació urbana del centre històric de València. Fins i tot els treballs de suport a la gestió dels expedients que s'instruïsquen per a la concessió per la Generalitat d'ajudes econòmiques per al finançament d'actuacions protegibles en matèria d'habitatge i sòl en aquest àmbit territorial.
  
L'adquisició de sòl urbanitzat, que inclourà el valor del sòl, indemnitzacions per cessament d'activitat, extinció d'arrendaments, despeses de trasllat, impostos i despeses derivades de la transmissió, demolicions i aquells treballs que siguen necessaris portar a terme per a l'entrega dels solars en òptimes condicions. També es preveuen les assistències tècniques i recursos materials utilitzats per a la gestió dels projectes d'expropiació.
  
Així mateix, s'inclouen els conceptes d'obres d'urbanització, arqueologia i trasllat d'instal·lacions, honoraris de redacció de projecte i direcció de les obres, control de qualitat, estudis geotècnics, permisos i totes les altres despeses necessàries per a l'adequada execució de les obres, realitzades d'acord amb el projecte d'urbanització aprovat segons el procediment previst en l'article 42 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Tots els altres treballs coincidents amb els objectius de la Generalitat Valenciana de rehabilitació integral del centre històric de la ciutat de València, que aquella poguera encomanar a l'Institut, es troben recollits o no entre els compromisos adquirits per virtut del conveni o d'altres acords amb l'Ajuntament de València. S'interpreta en el sentit que els treballs compresos en aquest podran ser tots els altres no inclosos en els apartats precedents d'aquesta clàusula, entre els quals s'han de considerar aquells que contribuïsquen de manera directa o indirecta a la divulgació del centre històric de la ciutat i l'operació rehabilitadora que sobre aquest porta a terme la Generalitat Valenciana, i estimular la incorporació del major nombre d'agents públics i privats amb l'objectiu de rehabilitació integral d'aquell.
  
La relació precedent no té caràcter exhaustiu ni excloent, i no implica cap limitació a les facultats de la Generalitat Valenciana per a encomanar uns treball i no uns altres a l'Institut Valencià d'Habitatge, SA,
  
Segona. Execució dels treballs
  
Els treballs expressats es portaran a terme d'acord amb la programació següent i dins dels terminis concrets que per a cada un d'aquests s'assigna en aquest conveni, llevat dels casos en què l'inici d'aquests es diferisca a un encàrrec posterior:
  
1. El catàleg d'edificis a què es refereix l'apartat f) de la clàusula primera, en un termini màxim de vuit mesos comptadors des del primer dia hàbil després de la data de la signatura d'aquest conveni.
  
2. La proposta de pla d'actuació i esquema estructurant del centre històric a què fa referència l'apartat g) de la clàusula primera, en el termini establit en el conveni amb l'ajuntament sense perjudici de les pròrrogues que puguen concedir-se.
  
3. Els treballs d'assistència tècnica de suport a l'oficina RIVA, a què es refereix l'apartat j) de l'esmentada clàusula començaran a prestar-se des de l'endemà de la data de la signatura d'aquest conveni i durant la vigència d'aquest, llevat que hi haguera denúncia expressa d'aquest conveni per part de la Generalitat Valenciana.
  
4. La construcció, adquisició i rehabilitació, si és procedent, d'habitatges per a reallotjaments a què fa referència la lletra e), s'iniciarà per l'Institut a partir de l'endemà de la data de la signatura d'aquest conveni. Si bé s'entendrà nascuda la prestació a partir del moment de la posada efectiva a disposició de la Direcció General d'Arquitectura i Habitatge dels oportuns lots d'habitatges, amb la periodicitat i en la quantia que aquella els demande.
  
5. Els treballs a què fan referència la resta dels apartats excepte el a.), de la repetida clàusula primera s'executaran d'acord amb els terminis i condicions que es determinen en l'encàrrec concret que amb aquesta finalitat es porte a terme per mitjà de resolució expressa del Senyor conseller d'Obres Públiques, Urbanisme i Transports, i d'acord amb el calendari i programa de prioritats que en aquest sentit s'establisca per aquest, a proposta de la Direcció General d' Arquitectura i Habitatge.
  
Tercera. Règim d'encàrrecs
  
Aquells treballs per als quals, segons el que disposa la clàusula precedent, la seua execució queda diferida a un encàrrec concret i posterior, es portaran a terme dins dels terminis i amb subjecció a les condicions específiques que en aquell s'establisquen, amb les especialitats següents:
  
L'encàrrec es verificarà per resolució del conseller d'Obres Públiques, Urbanisme i Transports a proposta de la Direcció General d'Arquitectura i Habitatge.
  
La resolució fixarà el pressupost de l'encàrrec i els percentatges d'abonament del finançament, amb l'excepció que l'abonament inicial, podrà ser de fins a un 15% del pressupost total d'aquest.
  
Quarta. Direcció dels treballs
  
La direcció i control dels treballs correspondrà a la Direcció General d'Arquitectura i Habitatge a través de la gerència de l'oficina RIVA de Ciutat Vella.
  
Cinquena. Pressupost del conveni
  
El pressupost inicial estimat de les actuacions que s'encarreguen per mitjà d'aquest conveni queda incrementat en 3.247.507.728 PTA (97.438.817,04 euros) fet pel qual el preu total d'aquest puja a la quantitat de 5.860.292.101 PTA (vuit mil vint-i-quatre milions sis-centes vint-i-set mil sis-centes quaranta pessetes) (32.774.021,45 euros), sense perjudici de les modificacions que posteriorment fora necessari introduir d'acord amb el cost real dels treballs i amb les disponibilitats pressupostàries.
  
El pressupost anterior estimat, correspon a les actuacions següents:
  
El IVH, SA, renuncia expressament a cobrar les despeses de gestió, que li correspondrien segons el que estableix el Decret 35/1988, de 21 de març, de les actuacions números 3, 6, 7 i 8.
  
Les quantitats que figuren en el quadre anterior podran ser modificades per resolució del conseller d'Obres Públiques, Urbanisme i Transports, sempre que no s'incremente el preu total del conveni.
  
Sisena. Termini del conveni
  
S'amplia la vigència del conveni en tres anys, és a dir, fins al dia 1 de desembre de l'any 2003.
  
No obstant això, els encàrrecs que en execució d'aquest es facen per la Generalitat Valenciana, hauran de ser complits pel IVH, SA, amb subjecció als terminis concrets que establisca l'encàrrec encara que això signifique excedir el termini genèric de duració abans establit.
  
Podrà prorrogar-se la duració d'aquest conveni per resolució motivada del conseller d'Obres Públiques, Urbanisme i Transports.
  
Setena. Finançament del conveni i forma dels pagaments
  
7.1. La Conselleria d'Obres Públiques, Urbanisme i Transports finançarà amb càrrec als seus pressupostos l'Institut Valencià d'Habitatge, SA, la totalitat del pressupost definit en la clàusula cinquena.
  
7.2. L'import del finançament serà abonat a l'Institut Valencià d'Habitatge, SA, per la Conselleria d'Obres Públiques, Urbanisme i Transports contra certificacions que no podran excedir dels percentatges següents:
  
Percentatges:
  
I. CATÀLEG D'EDIFICIS:
  
1. A la signatura del conveni 50%
  
2. A l'aprovació tècnica del catàleg per la COPUT 50%
  
II. PLA D'ACTUACIÓ:
  
1. A la signatura del conveni. 25%
  
2. A l'aprovació tècnica del pla per la COPUT 75%
  
III. ASSISTÈNCIA TÈCNICA DE SUPORT A L'OFICINA RIVA:
  
1. A la signatura del conveni .15%
  
2. Després de transcorreguts els 12 primers mesos 15%
  
3. Després de transcorreguts els 24 primers mesos 16%
  
4. Després de transcorreguts els 36 primers mesos 17%
  
5. A la justificació del cost de l'any anterior 18%
  
6. A la justificació del cost de l'any anterior 19%
  
7. A partir de l'any 1998 s'abonaran al IVH, SA, els costos reals que s'acrediten per aquest concepte, i s'hauran de liquidar els possibles excessos pagats sobre els costos justificats de l'any 1995 i posteriors.
  
IV. REURBANITZACIÓ D'ESPAIS PÚBLICS:
  
1. A la signatura del conveni 5%
  
2. Els encàrrecs específics establiran els percentatges màxims als quals podran arribar els abonaments parcials.
  
V. ADQUISICIÓ D'HABITATGE PER A REALLOTJAMENT:
  
1. A la signatura del conveni 5%
  
2. L'encàrrec específic establirà el percentatge màxim als quals podran arribar els abonaments parcials.
  
VI. ESTUDIS, GUIES, INFORMES, CATÀLEGS I SIMILARS DE CARÀCTER TÈCNIC O DIVULGATIU, ETC. (apartat i) de la clàusula primera):
  
Cada encàrrec específic establirà els percentatges màxims als quals podran arribar els distints abonaments parcials.
  
VII. TREBALLS DE DIFUSIÓ SOBRE EL CENTRE HISTÒRIC DE VALÈNCIA I L'ACTUACIÓ REHABILITADORA DE LA GENERALITAT VALENCIANA.
  
Cada encàrrec específic establirà els percentatges màxims als quals podran arribar els distints abonaments parcials.
  
VIII. SÒL
  
S'abonarà al IVH, SA, la totalitat de les despeses justificades pels següents conceptes, fins a l'import màxim previst en la clàusula cinquena:
  
1. Adquisició de sòl
  
Formalització d'escriptures públiques de compravenda.
  
Alçament d'actes d'ocupació i consegüent pagament del dipòsit previ o la seua consignació.
  
Alçament de les actes de pagament i complementàries, quan corresponga, com també la consignació de l'import, si és procedent.
  
Alçament de les actes de pagament d'interessos de demora, únicament quan s'hagen d'abonar amb efectes retroactius en execució de resolució administrativa o judicial.
  
Assistències tècniques i recursos materials i humans utilitzats per a la gestió dels projectes d'expropiació, segons les fites establides en els seus corresponents contractes d'arrendament de serveis i d'assistència administrativa.
  
Despeses notarials i registrals, si és procedent.
  
2. Urbanització
  
Certificació justificativa de les despeses reals per les obres executades d'acord amb el projecte d'urbanització aprovat en la forma legalment prevista.
  
7.3. L'import del finançament indicat en la clàusula cinquena d'aquest conveni, serà abonat per la Conselleria d'Obres Públiques, Urbanisme i Transports a càrrec del capítol VI dels pressupostos de la mateixa, programa 431.10 "Arquitectura i Habitatge", aplicació 672.1, després que la despesa haja estat fiscalitzada, d'acord amb les anualitats següents:
  
L'Institut Valencià d'Habitatge, SA, programarà les fases indicades en la clàusula 7a. 2 de forma que les certificacions que s'expedisquen no superen les anualitats fixades.
  
Quan per causa justificada es produïra desajustament entre les anualitats i les necessitats reals en l'ordre econòmic que el normal desenvolupament de les actuacions exigisca, la Conselleria d'Obres Públiques, Urbanisme i Transports procedirà a reajustar les anualitats sempre que ho permeten les disponibilitats pressupostàries. A aquests efectes serà necessària la conformitat de l'Institut Valencià d'Habitatge, SA,
  
Les certificacions expedides s'abonaran per la Conselleria sempre que l'import a l'origen no supere la despesa aprovada en aquell moment i el pagament de la quantitat certificada estiga previst en l'anualitat vigent.
  
7.4. Els percentatges s'aplicaran sobre el pressupost definitiu de l'actuació, després de deduïda la baixa d'adjudicació si n'hi haguera, llevat del fixat a la signatura d'aquest conveni que ho serà sobre el pressupost total inicial.
  
L'excés produït en el pagament del percentatge anterior com a conseqüència de la baixa d'adjudicació, serà deduït, si escau, de l'abonament del següent en què això siga possible.
  
7.5. Els percentatges esmentats en el punt 2 d'aquesta clàusula podran abonar-se en funció de la proporció del treball realment realitzat.
  
7.6. La justificació dels treballs d'assistència tècnica a què es refereixen les clàusules 1a j.) i 7. 2. III, es portarà a terme per mitjà de certificació del IVH, SA, amb la conformitat del gerent de l'oficina RIVA Ciutat Vella que acredite l'efectiva prestació de l'assistència.
  
A aquesta certificació s'adjuntarà una memòria explicativa dels treballs realitzats pel IVH, SA, en aqueix període.
  
Amb l'objecte d'acreditar els costos reals del servei, en la justificació dels abonaments corresponents a l'any 1995 i següents, s'afegirà el resum o extracte comptable subscrit pel gerent de la societat, referit al període anual precedent.
  
Vuitena. Modificacions del finançament
  
8.1. El finançament s'ampliarà o reduirà en funció de les modificacions que experiment l'encàrrec, sempre que aquestes estiguen degudament justificades a judici de la Direcció General d'Arquitectura i Habitatge i conforme a les disponibilitats pressupostàries.
  
8.2. El pressupost definitiu del conveni patirà els increments necessaris per atendre la major despesa que es produïsca per revisió de preus en aquelles actuacions que d'acord amb la normativa en vigor puguen estar subjectes a aquest tipus de revisió. En aquest cas, l'Institut Valencià d'Habitatge, SA, abonarà a l'empresa adjudicatària la corresponent revisió d'acord amb el que estableix la legislació estatal. La Conselleria, per la seua part, abonarà a l'Institut aquest import.
  
Les provisions que es preveuen en els convenis específics de desenvolupament d'aquest per a cobrir les revisions de preus, es regularitzaran durant la vigència d'aquells i en tot cas, en la liquidació econòmica d'aquests.
  
8.3. Així mateix, aquest conveni experimentarà les modificacions que corresponguen per aplicació del que preveu el paràgraf 1r de la clàusula 5a. Quant als treballs d'assistència tècnica, els costos reals a què fa menció l'esmentada clàusula es determinaran a partir de l'any 1995 i següents.
  
Novena. Contractacions parcials de treballs per la societat
  
9.1. En l'adjudicació dels treballs s'hauran d'aplicar criteris de publicitat i concurrència, excepte per al control de qualitat que podrà ser realitzat pels laboratoris de les seccions de control de qualitat dels Serveis Territorials. L'adjudicació del control a laboratoris acreditats haurà de ser autoritzada prèviament pel Servei de Qualitat de l'Edificació.
  
La contractació de treballs derivats d'aquest conveni es portarà a terme per la societat i s'ajustarà a la legislació civil o mercantil que li siga d'aplicació.
  
Les propostes dels licitadors, si és procedent, hauran de ser obertes en les dependències de l'Institut Valencià d'Habitatge, SA, i podrà assistir-hi un representant per part de la Conselleria d'Obres Públiques, Urbanisme i Transports, i signarà, si escau, conjuntament amb l'Institut Valencià d'Habitatge, SA, l'acta d'obertura de pliques. I s'interpretarà en el sentit que la representació de la Conselleria d'Obres Públiques, Urbanisme i Transports en l'acte d'obertura de les propostes dels licitadors que concórreguen a les contractacions parcials de treballs derivats d'aquest conveni, que porte a terme l'Institut Valencià d'Habitatge, SA, correspondrà al gerent de l'oficina RIVA Ciutat Vella o persona que delegue, el qual signarà conjuntament amb l'esmentat Institut, l'acta d'obertura de pliques.
  
9.2. La contractació celebrada per la societat per a l'execució d'obres derivades del conveni, no obligarà la Conselleria d'Obres Públiques, Urbanisme i Transports fins que no reba l'aprovació expressa d'aquesta, amb independència de la perfecció del contracte civil o mercantil que es regula per les disposicions del Dret Privat.
  
En aquest cas, en la documentació que presente l'Institut Valencià d'Habitatge, SA, per a l'aprovació pel conseller de l'adjudicació realitzada per aquest Institut, haurà de figurar l'informe tècnic favorable del Servei de Qualitat de l'Edificació sobre la programació del control de qualitat de les obres segons LC-91, si escau, i sobre el projecte o planificació de l'estudi geotècnic, si és procedent.
  
9.3. L'Institut Valencià d'Habitatge, SA, exigirà a l'empresa adjudicatària, fiança o qualsevol altra garantia suficient segons l'objecte del conveni, que mai no podrà ser inferior al 4% del preu del contracte celebrat amb aquella, i que serà tornada, si escau, després d'efectuada la liquidació final. En els contractes amb el laboratori de la secció de control de qualitat del Servei Territorial d'Arquitectura i Habitatge de València, no s'exigirà cap fiança ni retenció.
  
9.4. L'Institut Valencià d'Habitatge, SA, afrontarà les taxes i altres tributs que amb càrrec al contractista estableix la legislació vigent i que siguen d'aplicació a l'objecte d'aquest conveni, i repercutirà posteriorment aquest pagament sobre l'obligat per mitjà del descompte oportú en els diferents abonaments.
  
9.5. Les obres s'executaran d'acord amb les condicions establides en els corresponents encàrrecs, es controlaran segons el programa de control de qualitat establit, i en qualsevol cas amb subjecció estricta a la documentació tècnica que definisca l'objecte del conveni. Les modificacions del projecte que alteren aquest, hauran de ser aprovades per la Conselleria d'Obres Públiques, Urbanisme i Transports perquè aquesta es veja obligada a ampliar el finançament del conveni, sense perjudici dels supòsits d'urgència que es regularan per la normativa aplicable.
  
Deu. Despeses de gestió
  
10.1. En compensació als serveis, responsabilitats i despeses que l'encàrrec comporta, l'Institut Valencià d'Habitatge, SA, percebrà un 4% del pressupost definitiu del conveni, amb l'excepció continguda en el penúltim paràgraf de la clàusula cinquena d'aquest.
  
10.2. La precitada retribució es lliurarà directament a l'Institut Valencià d'Habitatge, SA, amb cada una de les certificacions corresponents.
  
Onze. Recepció i liquidació dels treballs
  
I) Obres
  
11.1. La recepció provisional de les obres, o si escau la recepció única, s'efectuarà per la Conselleria d'Obres Públiques, Urbanisme i Transports en els trenta dies següents a la presentació per l'Institut Valencià d'Habitatge, SA, del certificat de final d'obra, Llibre de Control d'Obra, LC-91 complimentat, si és procedent, estudi geotècnic del terreny, si escau, i documentació complementària.
  
Amb aquesta finalitat l'Institut Valencià d'Habitatge, SA, comunicarà a la Conselleria d'Obres Públiques, Urbanisme i Transports, amb un mes d'antelació, la data prevista d'acabament de les obres.
  
11.2. En el termini de tres mesos, des de la recepció provisional, la societat presentarà la liquidació econòmica de les obres, que servirà de base per a l'aprovació per la Conselleria d'Obres Públiques, Urbanisme i Transports de la liquidació final del conveni específic, sense perjudici de les revisions definitives de preus.
  
11.3. Respecte de la responsabilitat, serà d'aplicació el que estableix la legislació de contractes i el Codi Civil.
  
II) Altres treballs
  
Pel que fa a treballs com ara estudis, projectes, assistències tècniques i altres de naturalesa semblant o assimilables, s'efectuarà per la Conselleria d'Obres Públiques, Urbanisme i Transports, una única i definitiva recepció en els trenta dies següents a la presentació per l'Institut Valencià d'Habitatge, SA, del treball.
  
En el termini de tres mesos, des de la recepció provisional, la societat presentarà una liquidació única i definitiva del treball.
  
III) conveni marc
  
Una vegada conclòs el període de vigència d'aquest conveni es portarà a terme la liquidació final dels treballs realitzats, sense perjudici de la liquidació o liquidacions parcials d'aquest en la data de conclusió dels treballs que per la seua naturalesa així ho permeten.
  
Dotze. Termini de garantia
  
I) Obres
  
El termini de garantia s'estableix en un any, des de la recepció provisional de les obres, i tindrà l'abast, contingut i efectes regulats en la legislació de contractes de l'Estat.
  
En el supòsit que després de rebre provisionalment les obres aquestes no s'entreguen a l'ús públic i s'estime convenient establir una guarderia especial, que transcendisca de l'ordinària, s'ampliarà el finançament del conveni al cost derivat d'aquesta guarderia especial.
  
Una vegada conclòs el termini de garantia, per la Conselleria d'Obres Públiques, Urbanisme i Transports, en el termini de 30 dies, es procedirà, si escau, a rebre definitivament les obres, i s'efectuarà seguidament la liquidació final d'aquestes, si és procedent.
  
II) Altres treballs
  
Per als treballs inclosos en l'apartat II de la clàusula anterior, atesa la naturalesa d'aquests, no existirà termini de garantia.
  
Tretze. Interpretació i resolució del conveni
  
13.1. Aquest conveni, com a contracte administratiu especial, es regularà, pel que disposa la normativa aplicable en matèria d'habitatge i el Decret 35/1988, o normativa que el substituïsca i per les clàusules d'aquest conveni, i si no n'hi ha i per analogia, per les disposicions de la legislació de contractes, altres disposicions del Dret Administratiu, i si no n'hi ha de totes les anteriors, per les normes del Dret Privat.
  
13.2. Competeix la interpretació i resolució en via administrativa, a l'òrgan competent de la Conselleria d'Obres Públiques, Urbanisme i Transports i en via jurisdiccional a la Jurisdicció Contenciosa Administrativa.
  
Aquest conveni, s'extingirà després del transcurs del termini fixat en aquest o per les causes de resolució previstes en la legislació de contractes.
  
L'Institut Valencià d'Habitatge, SA, vigilarà l'estricte compliment de la normativa laboral, de Seguretat Social, de Seguretat en el Treball, i especialment de la correcta subcontractació amb "treballadors autònoms", i haurà d'informar a la Conselleria d'Obres Públiques, Urbanisme i Transports del normal compliment d'aquesta normativa social, a petició d'aquesta."
  
I, com a prova de conformitat, es signa aquest document per quadruplicat exemplar, en el lloc i la data indicats dalt.
  
El conseller d'Obres Públiques, Urbanisme i Transports
  
JOSÉ RAMÓN GARCÍA ANTÓN
  
El gerent de l'Institut Valencià d'Habitatge, SA,